Nambsheim - Alemannische Wikipedia

# Nambsheim

### Us der alemannische Wikipedia, der freie Dialäkt-Enzyklopedy

Technische Yschränkung: Dr koräkt Titel wär: »Nambse«

Koordinate: 47° 56′ 6″ N 7° 33′ 44″ O |

Nambse Nambsheim
Wappe | Kart
--- | ---

Wahlspruch
Regionalsproch: Alemannisch
Hauptvariante: | Elsässisch
Regionalvariante: | Owerelsässisch
Lokalvariante: |
Verbreitung: |
Basisdate
Staat | Frankrich
Region | Elsass
Département | Owerelsass
Arrondissement | Colmer
Kanton | Nej-Brisach
Kommunalverband | SIVOM Brisàcher Lànd
Geographischi Lag: | 47° 56′ 6″ N 7° 33′ 44″ O
Höh | 203 m (197 m–208 m)
Fläch | 10,03 km²
Inwohner – mit Hauptwohnsitz – Bevölkerungsdichte | (1999) 406 Inwohner 40 Inw./km²
Postleitzahl | 68740
INSEE-Code | 68230
Adress vu dr Verwaltung (Mairie) | 3, rue du Rhin F-68740 Nambsheim
Internetuftritt: | www.nambsheim.fr
Maire (Bürgemeischter): lfd. Amtszitt | Jean-Paul Schmitt 2001–2008

Nambse (IPA: [ˈnɑmsə], amtlich Nambsheim) isch e franzeesch Gmeind im Département Owerelsass (Haut-Rhin) in dr Region Elsass. Si lit am Weschtufer vum Rhin bzw. Rhinsidekanal (Grand Canal d'Alsace) un ghört im Kanton Nej-Brisach im Arrondissement Colmer a. Si isch e Mitglid im Gmeindbund SIVOM du pays de Brisach - Brisàcher Lànd, wo dert im Wesetliche d'Funktion vu ere interkommunale Interessegmeinschaft (Communauté de communes) wohrnimmt.

## [ändere] Geographi

Die elsässisch Gmeind erstreckt sich in dr Ewene weschtlich vum Owerrhin, wo do d'Staatsgrenz zue Ditschland (bzw. Bade-Wirdebàrig) bildet. Si lit jewils guet 20 km südöschtlich vu Colmer un südweschtlich vu Friburg im Brisgau. Im Oschte het Nambshe Ateil am Rhinsidekanal mit dr Insle vu Chembs uf Brisach.

### [ändere] Noochbergmeinde

An d'Gmarkung grenze Haitre im Norde, Geiswasser im Nordoschte, Harte (Ditschland) im Südoschte, Balgäu im Südweschte sowie Ruschtehart im Weschte.

## [ändere] Gschicht

Einigi Grabstätte us reemischer un merowingischer Zit uf dr Gmarkung gäwe e Hinwiis uf e prähistorischi Besidelung bi Nambse. Die erscht urkundlich Erwähnung vum Dorf isch gegenem End vum 10. Johrhundert erfolgt, wo dr Bischof Widerold vu Strossburg in dr benediktinische Abtei vu Eschau Ländereie z'Nambse iwerlo het.

Am ehemolige Rhinarm öschtlich vu Nambse het sich früeher e Hafe befunde. S'Dorf het sit em 13. Johrhundert in dr Habsburger ghört, wo dert e Zollstation fier dr rhinländische Handel unterhalte hän, wo im Schloss Zollbüehl (frz. hit Motte du Péage) unterbroocht gsi isch. Debi het es sich eigetlich um s' Schloss Nambse ghandelet, wo im 16. Johrhundert s'erscht Mol erwähnt worre un im 19. Johrhundert us dr Urkunde verschwunde isch.

1389 – jetz isch s'Dorf e Lehe vum Wernher vu Ratolzdorf gsi – isch Nambse vum Bernhard vu Bebleheim plünderet worre. 1513 het dr kaiserlich Schatzmeister Jakob Villinger vu Schöneberg s'Schloss un Grossteil vum Dorf käuft. Scho 1536 het si Witwe d'Güeter vum Dorf an d'Stadt Colmer verkäuft, wo si an dr Peter Scheer us Schwarzeberg witterverkäuft het. In dr Folg isch Nambse nooch un nooch in d'Händ vu dr adelige Familie vu Landeck, vu Rappoltstei, vu Klug, vu Greiff, vu Schaueberg und vu Anthes iwergange.

Im 17. Johrhundert isch dr Ort, ohni dass sell an dr Feudalherrschaft ebbis geänderet hätt, unter franzeesche Souveränität kumme, awer erscht mit dr Revolution vu 1789 het mer die franzeesch Verwaltung ingfüehrt un dr ledscht Feudalherr enteignet. Vu 1871 bis 1919 het Nambse wie s'gsamt Elsass zum Ditsche Riich im Riichsland Elsass-Lothringe ghört. Anno 1910 het mer z'Nambse 355 Seele zellt.[1]. Im Zweite Weltkrieg isch d'Bevölkerung 1939 uf Bouglon im Département Lot-et-Garonne evakuiert worre un nooch dr franzeesche Kapitulation im Herbscht 1940 wiider zruckkehrt. 1945 isch dr Ort vu dr naziditsche Besatzung befreit worre. Im Läuf vu sinere Gschicht isch s'Dörfel mehfach Grossbränd zum Opfer gfalle, so anno 1632, 1914, 1615, 1790 un 1915.

## [ändere] Sehenswürdigkeite

D'Kírech Sankt-Stephan datiert üs em 19. Johrhundert, dr hitig Kírechturm stammt vu anno 1937.

## [ändere] Wirtschaft

Nambse isch iber Johrzehnte e bsunders durch die traditionell Rinder- un Säuzucht sowie dr Fruuchtabäu prägti Gmeind gsi. Mittlerwili isch au e bediteds Gwerbegebit entstande. Dert het sich s'renommiert Chemieunternähme Dupont De Nemours mit eme Forschungszentrum angsidelet, wo im Beriich vu dr Produkte fier noochhaltigi Entwicklungshilf tätig isch.

### [ändere] Verkehrsabindung

Durch dr Bann verläufe d'Départementstrosse 52 (öschtlich vu dr Ortschaft parallel zum Rhisidekanal) un 468. D'Bundesautobahn 5/Europastross 35 lejt als iwerregionali Verkehrsodere direkt uf dr andere Rhinsite in Ditschland. Die dert gläge Aschlussstell Harte/Heitersche (Hartheim/Heitersheim) befindet sich numme 5 km südöschtlich vu Nambse, un isch iwer die allerdings fier dr Schwerlastverkehr gsperrt 2006 eröffnet Rhinbruck bi Fàssene guet erriichbar, sodass d'Ortschaft sehr guet an s'Strossenetz abunde isch.

## [ändere] Quelle

1. ↑ Gemeindeverzeichnis Deutschland 1900 – Kreis Colmar

## [ändere] Gleicher

- Nambse uf em Website vum SIVOM du Pays de Brisach
- Nambse uf em Website vum Generalrot vum Kanton Nej-Brisach

Dr Artikel basiert uf ´ra freie Ibersetzung vum Artikel „Nambsheim“ us dr dytsche Wikipedia. E Lischte mit de dörtige Autore kasch dörte aluege

Kategori: Ort (Oberelsass)

##### Views

- Artikel
- Diskussion
- Itzigi Version

##### Mitarbeit

- Wikipedia-Portal
- Artikel wo fähle
- Letschti Änderige

##### Hilf

- Froge?
- Stammtisch
- Finanzielli Hilf

##### Suech

##### Anderi Sprooche

- Deutsch
- Español
- Français
- Italiano
- Nederlands
- Polski
- Português
- Volapük